CELEX: 22012D1018(01)
Language: fi
Date: 2012-10-03 00:00:00
Title: EU–Jordania-assosiaationeuvoston suositus, annettu 3 päivänä lokakuuta 2012 , EU:n ja Jordanian välisen Euroopan naapuruuspolitiikkaa koskevan toimintaohjelman täytäntöönpanosta

18.10.2012   
            
            
               FI
            
            
               Euroopan unionin virallinen lehti
            
            
               L 287/13
            
         EU–JORDANIA-ASSOSIAATIONEUVOSTON SUOSITUS,
   annettu 3 päivänä lokakuuta 2012,
   EU:n ja Jordanian välisen Euroopan naapuruuspolitiikkaa koskevan toimintaohjelman täytäntöönpanosta
   EU–JORDANIA-ASSOSIAATIONEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisen assosiaation perustavan Euro–Välimeri-assosiaatiosopimuksen (1), jäljempänä ’sopimus’, ja erityisesti sen 91 artiklan,
   sekä katsoo seuraavaa:
   
               (1)
            
            
               Sopimuksen 91 artiklassa assosiaationeuvostolle annetaan valtuudet antaa aiheellisia suosituksia sopimuksen tavoitteiden saavuttamiseksi.
            
         
               (2)
            
            
               Sopimuksen 101 artiklan mukaan sopimuksen osapuolet toteuttavat kaikki yleis- ja erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
            
         
               (3)
            
            
               Sopimuksen osapuolet ovat sopineet EU:n ja Jordanian välisen Euroopan naapuruuspolitiikkaa (European Neighbourhood Action Plan, ENP), jäljempänä ’ENP-toimintaohjelma’, koskevan toimintaohjelman tekstistä.
            
         
               (4)
            
            
               ENP-toimintaohjelmalla tuetaan sopimuksen täytäntöönpanoa osapuolten laatimalla ja sopimilla konkreettisilla toimenpiteillä, joilla annetaan käytännön ohjausta tälle täytäntöönpanolle.
            
         
               (5)
            
            
               ENP-toimintaohjelmalla on kaksinainen tarkoitus toisaalta määrittää ne konkreettiset toimenpiteet, joilla osapuolet voivat täyttää sopimuksesta johtuvat velvoitteensa, ja toisaalta luoda laajempi kehys EU:n ja Jordanian suhteiden edelleen lujittamiselle niin, että mukaan otetaan merkittävä taloudellinen yhdentyminen sekä poliittisen yhteistyön syventäminen sopimuksen yleisten tavoitteiden mukaisesti,
            
         ON HYVÄKSYNYT TÄMÄN SUOSITUKSEN:
   Ainoa artikla
   Assosiaationeuvosto suosittaa, että osapuolet panevat täytäntöön ENP-toimintaohjelman (2) siltä osin kuin sen täytäntöönpano tähtää sopimuksen tavoitteiden saavuttamiseen.
   
      Tehty Brysselissä 3 päivänä lokakuuta 2012.
      
         
            EU–Jordania-assosiaationeuvoston puolesta
         
         
            Puheenjohtaja
         
         C. ASHTON
      
   
   
      (1)  EYVL L 129, 15.5.2002, s. 3.
   
      (2)  Ks. asiakirja 3302/12, joka on osoitteessa http://register.consilium.europa.eu